Ribe Stifts Adresseaviser, 1835-07-21
Frankerig. Om Sammensværgelsen mod Kongens Liv høres endnu intet Officielt; nogle Fængslinger ere endnu senere foretagne, og da disse for det Meste have truffet Carlister, saa slutter man deraf, at denne Sammensværgelse er udgaaet fra dem. Om de Sammensvornes Plan circulere de eventyrligste Rygter, blandt andre dette, at 500 Personer havde edelig forpligtet sig til at myrde Kongen, og at de, for ikke at forfeile deres Hensigt, havde besluttet, at de, bevæbnet de med Flinter og Pistoler, vilde fordeele sig paa Veien mellem Tuillerierne og Neuilly, paa hvilket sidste Sted, Kongen i den senere Tid har opholdt sig. Nogle uafhængige Blade yttre den Mening, at Regjeringen gjerne seer Udbredelsen af deslige Rygter, og at overhovedet den hele Sammensværgelseshistorie er beregnet paa at forberede Nationen paa Oprettelsen af en kongelig Garde, ligesom i sin Tid Napoleon ingen Modstand, fandt, da han efter det bekjendte Forsøg med Helvedmaskinen omgav sig med en Consulatgarde. - Førend Pairsretten trak sig tilbage, for at overveie Generalprocurator Martins sidst omtalte Forslag, havde den Anklagede, Beaune, endnu en Gang protesteret mod enhver Deeltagelse i Debatterne og erklæret, at han og slete af hans Venner vilde i Fremtiden gjøre, al mulig Modstand mod den Magt, hvormed man hidtil havde slæbt dem til Forhørerne. J Rettens næste Møde d. 11te viste sig virkelig kun 26 af de sidste Gang tilstedeværende 60 Anklagede i Salen; 26 andre havde skriftlig tilmældt Præsidenten, at de forbleve ved den Beslutning, som Beaune Dagen forud havde udtalt. De vigtigste Personer blandt Lyoneserne havde, paa Carrier nær, undertegnet denne Skrivelse. Kl. 1 bleve endnu 7 Anklagede indførte, blandt disse befandt sig en vis Huguet, som havde undertegnet ovenomtalte Skrivelse, men som Municipalgardisterne. havde bortslædt med Magt og nu fremstillede for Retten med Nathue paa Hovedet, uden Kjole og med sønderrevne Underklæder. At han havde gjort alvorlig Modstand, derom vidnede ikke blot hans eget, men ogsaa hans Føreres Udseende. De øvrige 25 Gjenstridige havde Gardisterne været nødte til at lade blive, da de havde skaffet deres Klæder tilside og lagt sig nogne i deres Senge. Da Præsidenten dernæst havde oplæst Rettens Beslutning, ifølge hvilken, den overeensstemmende med Generalprocuratorens Forslag, vilde adskille Lyonesernes Sag fra de øvrige Anklagedes, og da den saa ilde medhandlede Hugust forgjeves havde forsøgt at komme til Orde: saa fremkom Hr. Martin, i Anledning af det nylig Forefaldne, med det Andragende, at de Anklagede, som ikke vilde tage deres Klæder, paa, skulde, da det dog ikke gik an at stille dem splitternøgne frem for Retten, behandles, som om de vare nærværende, dog med den Bestemmelse, at Udskrifter, af Protokollen daglig skulde tilstilles dem. Just som Retten vilde trække sig tilbage, forat overveie dette Forslag, forlangte Advocat Favre at vide, hvorfor Grev Molk ikke var bleven nævnet ved Opraabet af Medlemmernes Navne, og saae Præsidenten sig da nødt til at give den Erklæring, at dhrr. Mole, Crillon og d'Aux havde vægtet sig for videre Deeltagelse i Rettens Forhandlinger. - Den nordamerikanske Skadeserstatningssag er en Gang igjen kommen paa Bane, i franske Blade. J Anledning af det bekjendte Amendement, som Deputertkammeret paa GeneralValazes Forslag antog, indeholde adskillige nordametikanske Blade yderst nærgaaende Yttringer, saasom, at Frankerig aldrig tør vente nogen Undskyldning af Amerika, ei heller Noget, der blot saameget kunde ligne en Undskyldning, at det kunde give fransk Stortalenhed og franske Gasconnader mindste Anledning til at paastaae, at en Undskyldning var skeet o. sv." Disse Fornærmelser fremhæve de franske Oppositionsblade og mene deri at finde Majoritetens Anskuelser i Nordamerika udtalte; men Journal des Debats bekæmpet denne Mening og er overbeviist om, at Sagen let vil kunne jevnes, og at Kongressen uden Vanskelighed vil kunne afgive en Erklæring, som baade er tilfredsstillende for Frankerig, og som tillige ikke er krænkende for Nordamerikanernes Nationalære.